Almaardeur my vakleerlingskap het ek agtergekom ek moet die dinge wat die oom sê wat ek nie dadelik verstaan nie, laat lê en broei totdat hulle eendag onverwags uitbroei en jy jou hande in verwondering saamslaan oor die eenvoud daarvan. So het ek begin agterkom as ek my kruie sluk met die geloof dat dit na die regte plek toe sal gaan om te genees, is dit asof ek die kruie toestemming gee om hulle werk te doen. Ek hoef nie wetenskaplik te verstaan op watter manier die kruie met watter orgaan werk nie.
Baie keer as ‘n mens siek word, of as die dokter vir ‘n mens sê jy het ‘n sekere siekte, word die hart gevul met vrees en angs, en hierdie emosies strem die genesingsproses. As hier ‘n pasiënt by die oom kom en hy “sien” dat die persoon byvoorbeeld kanker het, sal hy nooit vir daardie mens sê wat hy sien nie, hy sal vir so een net kruie gee en sê: “Gaan drink die kruie en glo!”
Die proses van die genesing is net so belangrik as die uiteindelike genesing self. Die medisyne wat jy oor die toonbank koop, verlig die simptoom binne een uur en so word die proses van die genesing oorgeslaan. Ek het ál minder nodig gehad om my genesing te verstaan; dit was vir my genoeg om dit te voel.
[…] Afrikaanse sangeres, aktrise en radiopersoonlikheid, haar nuwe boek ná die verskyning van Kruidjie roer my, haar boek oor Karookruie wat sy plek as ’n klassieke werk in Afrikaans ingeneem […]